مهمة جدا جدا جدا. احنا النهاردة لما بنتصرف انت هتتصرفي مسلا مع صاحبتك ولا مع هدى صاحبتك ولا مع فلانة اللي عملت موقف. او على سبيل المسال جه ولد كده حب يكراش عليك. مم. ماشي؟ بجد هتتصرفي ازاي
طيب التصرف بتاعنا ده بقى بييجي منين؟ يعني التصرف اللي انا هقوم به. بيجي منين؟ من التربية خلينا نفصل اكتر بقى في كلمة تربيتنا دي. التصرفات عشان بس تبقى واضحة عندكم يا بنات. التصرفات بتيجي من التصورات
التصرفات بتيجي من ايه؟ من التصورات. من افكارنا. انت ليه النهاردة صاحبتك لما جت مش عارف ضايقتك قلت لها معلش انا انا عديها لك اصل انت متنرفزة دلوقتي وانا عارفة اصلا ان انت كويسة بس هو موقفه معدي. عشان انت تصورك عندك تصور بيقول ان مش معنى ان حد زعق في مرة
وحش وعندك تصور بيقول انها بتحبك يعني وان انت لازم تستحمليها في الاوقات اللي هي متضايقة فيها. وعندك تصور بيقول ان انت لما تبقي متسامحة مع اللي قدامك انت هتكوني اسعد من انك تكوني في خصام معه. كل دي تصورات ولا لا؟ تصورات؟ انت لاقيتي واحدة صاحبتك في ازمة
ومش عارف ايه وممكن تأخر ولما اتأخر هيحصل لها مصيبة علشان مش معها اتنين جنيه نسيت الفلوس في البيت. وانت معك عشرين جنيه. بس انت عندك تصور لأ ان انا فلوسي انا اولى بهديها لحد تاني ليه؟ انا ما ليش دعوة. يحصل لها اللي يحصل. التصرفات هي انعكاس الايه
التصورات ماشي فتصوراتك هي اللي حاكمة تصرفاتك ركز بقى التصورات دي جاية منين تصوراتك بقى اللي في راسك دي جاية منين؟ هايل. ده مسلا امداد. انا هاقول لكم بقى تصوراتنا بتيجي من
وحاجات نركز فيهم مع بعض اول حاجة بتيجي من خبرات يعني ايه من الخبرات من المواقف اللي اختبرناها قبل كده يعني اللي ما رضتش تدي الاتنين جنيه قالت لها طب بصي قبلها بيومين كان واحدة صاحبتها حصل نفس الموقف قالت لها طب
بص انا العشرين جنيه دي محتاجاها في حاجة فانا هاديك اتنين جنيه بس ممكن تديها لي بكرة؟ لا لا دي الفلوس في البيت ما تقلقيش. انا بكرة بالزبط هتلاقي الفلوس معك بكرة
ده ما جاش. يعني بكرة تقول لها بكرة. بكرة تقول لها بكرة. فلانها اختبرت الموقف ده قبل كده. مر بها خبرة سابقة خد التصور انها ايه ما تديش حد فلوس الناس ما بتديش اللي بياخد من حد فلوس ما بيجبهاش. يبقى دي اسمها الايه؟ الخبرات. او
العكس انها فعلا اديتها للاتنين جنيه لقيتها تاني يوم بتعمل ايه؟ جايباها لها وبتقول لها جزاك الله خير متشكرة جدا ربنا يبارك فيك انا مش عارف اقول لك ايه فده شجعها انها تعمل التصرف ده ايه تاني يبقى اول حاجة بتمد التصورات هي ايه؟ الخبرات
طيب تاني حاجة الخلفيات يعني ايه بقى الخلفيات يعني المعلومات اللي انا كنت بتلقاها زي ما انت حكيتي كده المسلسلات والافلام والقصص والروايات والقعدات اللي انت كنت قاعدة فيها مع بنات
صحباتك وصاحبات مامتك اللي قعدوا يتكلموا قدامها والقصة دي وانت قاعدة معهم وعمالين يحكوا ومش عارف والعيال دي كلها اسمها ايه؟ خلفيات معلومة ايه المعلومات دي بتيجي بقى من مصادر كتيرة بتيجي بالايه اكتر مصدر معلوماتي في حياتنا النهاردة هو ايه
وسائل الاعلام ككل. ووسائل الاعلام. يعني في فترة ما ممكن مسلا في المراحل بتاعتنا احنا كان التليفزيون دلوقتي انتو بالنسبالكم التلفزيون ده لا يكاد يفتح ولو مفتوح محدش يبص عليه هو انتي ليه اصلا تقعدي قاعدة مستنية البتاع البرنامج بتاع
هكزا اعلانات ويشلوكي واعلانات بعديها ويشلوكي وهيقولي ولادنا نطلع لفاصل والفاصل يقعد يجيب اعلانات يا عم ايه المرار الطافح ده ما انت تخش على اليوتيوب ايه هتلاقي البرنامج جاهز وتمام وزي الفل. فالنهاردة فكرة التليفزيون ده ما عدش حاضر. اصبح انتم اللي بيقوم بالدور ده بالنسبة لكم انتم والسوشيال ميديا
ده انت هتخشي على صفحة البرنامج ده على الفيسبوك هتلاقي الحلقة نازلة. وبعدين انت تقعدي تستني لي اصلا. ما انت حاجة مفيدة دلوقتي ولما تفضي خشي على اليوتيوب شوفيه. فدلوقتي اصبح فكرة التليفزيون مش ما علينا. احنا مش بنحكي واقع. بس اللي اقصده
ان السوشيال ميديا او الانترنت وكل مش عارف السمارت فونز يعني العالم المفتوح ده اصبح هو المصدر الاساسي النهاردة. طيب طب الكتاب ومصدر برضه مصدر ولا مش مصدر الكتاب؟ مصدر. بس انتم ما عدتوش الجيل اللي بيقرا. انتم جيل امي. معاق زهنيا. معلش انا اسف استحملوني. اصل هو اللي
رشدا معاق زهني بس زهنيا بقى لان القراءة بتعمل ايه؟ انت النهاردة لما بتقري كتاب بتقري كتاب واحد انت قريتي كتاب وليكن مسلا انت قريتي كتيب من الكتابات الصغيرة مسلا كتاب كتيب الميلاد الجديد ده. الميلاد الجديد ده بيمسل افكار انا كتبتها صح
انت ضفتي فكري لفكرك. طب انا نقلت جواه افكار عن ايه؟ افكار جت في القرآن وفي السنة وعن ابن القيم وعن ابن تيمية يعني انت الكتاب الواحد اللي هو تسعين صفحة كده ده يخلص في نص ساعة. عمل لك دماغ ازاي؟ ملأ دماغك بخبرات ضخمة جدا
من تسعين صفحة تخيلي لو انتي كل اسبوع مش كل يوم يعني انا انا في سنكم كان معدل قرائتي ما بين مية وخمسين لمتين صفحة. لو انا بقرأ انا مسلا بقرأ ستة وتسعين صفحة دي كل كل مسلا اسبوع. انا بعد سنة
ازاي؟ دماغي دي عالية جدا. سابق سابق سني بسنين ضوئية القراءة لأ القراءة دي انسان ما بيقراش هيبقى امي. هيجي له اعاقة زهنية. الاعاقة الزهنية يا بنات مش ان هو يقعد
طلع لسانه في الشارع نفسه يعمل كده. هم. لأ الاعاقة الزهنية انه مش عارف يفكر قدام موقف. مش عارف فكر صح في في مسألة مش عارف يفهم الامور بشكل كويس مش عارف او يتواءم مع الدنيا اللي حواليه. مفهوم؟ المهم يعني ما علينا
الكتاب في الزمن ده ما بقاش موجود. العكس ده زمن اللي هو الايه؟ التيك اوايه. اللي هو المعلومة كده التويتاية الصغنونة والبوست اللي على الفيسبوك ويعني كده اخرها انما كتاب واقعد اقرأ ومش عارف ايه والكلام ده. حتى انتم ما بتقروش الروايات على انها كتب. انتم بتقروها على انه فيلم
مكتوب. فيلم مكتوب بس يعني هو ده اللي مخليه واخد الايه؟ الزخم ده. انما لو الكتاب ده مسلا فيه افكار مش عارف مهمة وكلام هتزهقي منه طيب فاحنا مبقناش بنقرأ والكتاب اللي بقى موجود اللي بيقدم لي حاجة هو الروايات بواقعة
الا موجود ايه؟ النهاردة. ماشي؟ كل ده بيقوم يديني بمعلومات. المعلومات دي صح ولا غلط؟ عارفة مش عارفة تميز هو الغلط قوي باين والصح قوي باين بس المشكلة كلها في
المنطقة الايه الرمادي هي دي الازمة الحاجة الصح قوي ومش غلط قوي ما انتيش عارفة والدنيا طيب المهم يبقى كده في كم حاجة بتعمل امداد للموضوع؟ طيب هنتصور عشان اقرب لكم الموضوع. هنتصور دلوقتي اهو
ان ده كده دي دماغي انا. راسي. اللي فيها التصورات. المية اللي جواها دي هي التصورات. خلاص؟ والمفروض هي التصورات ينزل منها ميه هتنزل من دي كده ميه تعمل ايه؟ تروح فين التصورات دي؟ التصرفات هي اللي هتحكم التصرفات خلاص
يبقى ده الدماغ اهي فيها جواها تصورات. والتصورات دي هي اللي بتمد التصرفات. التصرفات اللي تحت مين اللي بيمدها بالمية؟ الايه؟ التصورات مين اللي بيمد التصورات دي؟ عندنا بقى اربع حاجات بيمدوها. ماشي؟ بيمدوها زي بالزبط كده النهر والروافد. مش كنا نوري لي
اول حاجة بتمدها الخبرات في شوية من هنا خبرات جاية من ماسورة الخبرات. ماشي؟ وفهمنا يعني ايه خبرات وفي شوية جايين من ماسورة الخلفيات برافو عليك. الخلفيات اللي هي المعلومات. والمصدر الاول للخلفيات في واقعنا هو ايه
وسائل الاعلام وتحديدا الانترنت السوشيال ميديا ممكن الروايات في سنكم. تمام اا المشكلة برضو ان الناس اللي بيمدوكم بمعلومات عارفينكم اكتر ما انتو عارفين نفسكو ازاي السن ده انتم بتهتموا فيه بالعاطفة والرومانسية ومش عارف وايه والجو ده. فتلاقي الروايات اغلبها ايه؟ يعني
انتو فكرة واحدة مسلا اا يعني في السن ده من كتر انا بقرأ روايات رعب خلاص ليه من زهق من الروايات الرومانسية رعب بتحب ده ده مش مش كتير في البنات يعني البنات مش مش في الغالب فكرة روايات الرعب هم اصلا بيخافوا من نفسهم
فتقعد كمان تقرا رعب وبتاع وتطلع مش عارف ايه بس بقى مشهور روايات الرعب دلوقتي ومش عارف وفرانكشتاين مشهور القصة دي بس في الغالب في الغالب البنات اللي هم بنوتات الوضع العادي. بيستهويه من روايات الايه؟ الرومانسية. الحاجات الرواية اللي هي اللي تعيط معها. تقعد
تعيط مع البطلة وتعيط تعيط لها شوية كده تمام كده زي الفل. يعني الرواية اللي ما عيطتش عليها هي ما ما اشتغلتش. كأن الرواية دي ما لهاش لازمة. المهم يعني ايوة بالطبيعي. ليه؟ لان انت العاطفة
عندك انت انت في مرحلة انتقالية بين الطفولة والانوثة. خلاص انت انت خرجت من طور انك طفلة اني بقيت انثى انثى وميزة كبيرة تميز الانثى عن الذكر ايه؟ العاطفة. ما هي طبيعي العاطفة عندها. فانت
انك دخلت في المرحلة دي فالعاطفة صارت محل اهتمام عندك. بشكل طبيعي. فهي زادت. طيب المشكلة بقى ان لو زي ما قلنا في المحاضرات قبل كده. لو زادت كعاطفة العاطفة كويسة ما تضرش. يعني دي حاجة كويسة لو اتوجهت صح. لو اتوجهت انت فعلا بقيت بتحبي والدتك بصدق وبتحبي والدك
كويس وتحب صاحباتك وانت صاحبة صاحبتك وحد كويس يعني ده جميل. انما المشكلة بقى ان بيبقى بيوازيها اهتمام بالجنس الاخر والواقع اللي احنا فيه بقى هنا هيجي دور بقى الايه؟ وسائل الاعلام. كلمة الحب
قلنا قبل كده الكلمة دي في الواقع اللي احنا عايشين فيه حب الله حب رسول الله حب الاسلام الاسلام حب العدل حب الفضيلة حب ابويا حب امي فيه الكلام ده؟ خالص. فصارت كلمة الحب تساوي الحرام
اه صح؟ الحب بتساوي الحركة في الواقع. يعني الحب اللي هم بيطالبوك به وبينادوكي وبيعتبروكي معقدة انك ما بتعمليش اللي هو الايه؟ الحرام. اللي هو يتنافى زي ما قلنا قبل كده مش بس مع الالتزام
مع الاحترام انا عايزين لك صورة يرسم لك صورة مش متنافية مع الايه؟ مع الالتزام. متنافية مع الايه مع الاحترام بقى الاقي فصارت الكلمة كده هو واقعها كده. ايه اللي خلى الكلمة خدت الشكل ده؟ ومسلا لما كانت
ايام ستنا فاطمة بنت سيدنا النبي صلى الله عليه وسلم وايام مش عارف امهات المؤمنين ما كتش واخدة الشكل ده. الواقع اللي احنا فيه كلمة واخدة شكل معين طيب نرجع تاني يبقى في في ماسورة لو صح التعبير او في قناة هي اسمها او رافض اسمه
مراد وفيه الخلفيات. تمام؟ فيه اتنين تانيين. انا وعدتكم باربعة. الاجتهادات. بين الافتكاسات. يعني ايه بقى؟ تقعد كده تقول طيب انا اعمل ايه في الموقف ده؟ هو انا المفروض اعمل كزا كزا كزا كزا كزا
اقعد تفكر اه هتصرف كده. ما عندهاش موقف زي كده. ما عندهاش خبرة. ما عندهاش معلومة. هتقعد تعمل ايه؟ تفتكس بقى تقعد كده تجتهد مع دماغها وتطلع رأي. طيب سؤال طب ودي مش حاجة وحشة. ان الانسان يفكر
مشكلتها اه انا ما عنديش اصول تخليني افكر ايه؟ صح. يعني النهاردة انت اما تيجي داخلة دلوقتي علي اه العيادة وتقولي لي دكتور انا دكتور اطفال فمسلا من سنتين تلاتة كنت ينفع تيجي لي. خلاص؟ ونفرض الاطفال
تمنتاشر سنة فانتو اطفال يعني الله المستعان على تعريف اليونيسيف يعني او التعريف الطبي يعني غطى تمنتاشر واحد وعشرين سنة كمان علينا. هنفترض انت عندك عشر سنين وجيتي بتقولي لي والله يا دكتور انا عندي المشكلة التالية. لما باجي مش عارف ازاكر باحس مش عارف
بصداع وبدوخة ومش عارف بيحصل كزا كزا كزا انا اتصرف ازاي فانا انا هقولك عالتصرف ماشي طبقا قال لي ايه ؟ خبراتي جا لي حالات زيك كتير. او خلفياتي، معلوماتي طبية. تمام؟ طيب ما عنديش خبرات
حالة ما مرتش عليها قبل كده ومش فاكر معلومة في الكتاب من كتبنا بيحكي عن القصة دي هعمل ايه؟ هجتهد طيب لما هجتهد اجتهادي دلوقت اقرب للصواب ولا للخطأ؟ طيب ماشي ماشي صح
طب طب ما خليني اوضحك اوضحها اكتر. انت ما روحتليش انا بقى. وليكن انت سمية رحت لصاحبتك هدى اللي زيك عشر سنين. وهدى صاحبتك لا عندها خبرات ولا عندها خلفيات وهتجتهد. زيها
ازين مين ادعي انه يوفق؟ اكيد انا. اكيد اجتهادي هيبقى مختلف عن اجتهاد هدى صاحبتك ليه؟ ممكن. هي مسلا في السن قريبة. خبرات. بس في حاجات اهم وصلنا معلومة غلط. ايه يا عم؟ اتفضلي. اه انا ده تخصصي
تخصصي يعني انا عندي رصيد يخليني لما افكر اجتهد هجتهد ايه؟ صح. ولزلك مسلا انت في الدين لما تيجي تسألي في الدين هتروحي تسألي طنط سامية بتاعة اللي مش عارف لأ ما هي طنط سامية بتاع البولينج مالها ومال الدين
هتسألي حد حتى لو هيدي رأي هو عنده فيات وتخصص عنده رصيد يخليه لما حتى يجتهدك صح. صح. مفهوم؟ طب ايه مشكلة ان انا التصورات دي تيجي من الاجتهادات؟ ان ان الاجتهادات
مرتبطة بالخلفيات والخبرات. لما تبقى خبراتك اغلبها غلط وخلفياتك اغلبها مضروبة تبقى اجتهاداتك فين اغلبها تتلغبط. ولزلك حتى لما بتيجوا في مواقف مش عارفين تفكروا ازاي. طب افكر افكر بتفكري في
فوق خبراتك وخلفياتك في الغالب الدنيا بتروح. باقي حاجة رابعة. في تلاتة كده قلتهم لغاية دلوقتي. هم. الخبرات الاول. اه الخلفيات ها؟ الاجتهادات. الاخيرة بقى الانطباعات. انطباع بس كده. يعني
اللي اجتهدت دي فكرت قالت دلوقتي انا منى صاحبتي زعلانة مني. طب انا اراضيها ازاي اراضيها ازاي؟ ايوة انا لما كانت هدى هدى صاحبتي زعلانة انا اتصلت عليها واعتزرت لها واعتزرت لها قدام اللي انا زعلتهم لأ انا لو عملت معها كده هترضى ان شاء الله. كده لجأت لايه
لأ الخبرات اختبرت الموقف ده قبل كده. هي ما مرش بها الموقف ده. قالت اه لأ بس بس بس هو اه انا كنت قريت حديث ده بيقول ان انا لو كزا كزا كزا خلفيات صح كده؟ انا كنت سمعت
قالت لي ان انا اه لما والواحد يزعل حد لازم يعمل كزا. دي ايه؟ خلفية. صح كده؟ طيب ما عندهاش الكلام ده كله. حبت تجتهد فقالت طب انا ممكن اراضيها ازاي اراضيها ازاي؟ ايوة ايوة انا عارفة انا عارفة صاحبتي. هي بتحب مسلا قوي الايس كريم. انا اروح اجيب لها ايس كريم. تمام؟ ده اجتهاد
بس اجتهاد مبني على ايه؟ على خبرتها بصاحبتها. عارفاها. ففي الغالب اجتهادها طلع صح ولا غلط؟ صح. طلع صح؟ ماشي؟ طيب كويس قوي واحدة رابعة بقى قالت ايه؟ هنراضيها ازاي؟ قامت هي للاحسن ان انا اول ما
قابلها اجي عاطياها بوكس اقول لها ما تزعليش مني يا منى. لانها شكلها بتحب نزار. هي كده شكلها بتحبني كده شكلها بتحب الهزار. تقابلها تلاقيها قلبت عليها ونزلت فيها ضرب
انا اصلا ما بحبش يبهرج معي. هي شخصية ما بتحبش الهزار. دي عملت ايه؟ بنت الموضوع على ايه؟ شكلها بتحب الهزار. ده هي لا هزرت معها ولا شافتها بتضحك وهي مش عارف ده ده من النوع اللي ايه لو ضحكت تقول خير اللهم اجعله خير في حاجة انا هموت ولا ايه؟ يعني هي ما تضحكش
اصلا خالص نيتها ايه دلوقتي بنت على انطباع واتصرفت التصرف ده. طيب انا ليه قلت الكلام ده حد يعرف يلخص لي اللي قلناه كده تاني؟ يبقى في عندنا حاجة اسمها التصرفات. التصورات التصرفات دي بيمدها ايه؟ الامداد
بيجي لها منين؟ متصورات صح والامداد بتاع التصورات بيجي منين؟ من الامارات. من اربع حاجات ايوه؟ خلفيات الاجتهاد